(Clopoțel)
(FRANCEZĂ) De ce simt uneori că toată lumea e împotriva mea?
(ENGLEZĂ) De ce am uneori sentimentul că toată lumea este împotriva mea?
Este doar un sentiment.
(Tradu pentru ea.)
Este doar un sentiment.
(FRANCEZĂ) Este doar...un sentiment.
(FRANCEZĂ) (Sora Tong Nghiem va traduce pentru tine.)
Acest sentiment se poate naște dintr-o percepție greșită.
Ne imaginăm că oamenii nu ne plac, că sunt împotriva noastră.
Dar adevărul poate fi exact opusul.
De fapt poate că toată lumea te place
și te vede ca pe o floare frumoasă în grădina umanității.
Deci, dacă suntem prietenii ei, ar trebui să o spunem cu voce tare :
„Îmi place de tine, te iubesc, ești o floare frumoasă.”
Dar...
Putem face ceva în privința asta,
până când așteptăm ca oamenii să spună că ne plac.
Să înveți să te placi pe tine însăți.
Să înveți cum să te iubești.
Este foarte important să te accepți pe tine însăți.
Pentru a te accepta pe tine însăți, trebuie să practici.
Și acest lucru este valabil și pentru vârstnici, nu doar pentru tineri.
Uneori nu ne placem pe noi înșine.
Credem că nu suntem suficient de buni.
Dar, în realitate, există multe lucruri bune în noi,
care ne-au fost transmise de părinți și de strămoși.
Poate că nu le-am observat.
De aceea poate avem un complex de inferioritate.
Printre strămoșii noștri există oameni foarte talentați,
care au avut mari virtuți precum frumusețea, înțelegerea, compasiunea.
Ei ne-au transmis semințele frumuseții,înțelegerii, iubirii, iertării.
Și ei sunt în noi, dar noi nu știm asta.
Așa că atunci când respiri conștient, ai putea vedea aceste semințe în tine,
pentru că știi că ești capabilă de înțelegere, iertare și fericire.
Dacă recunoști aceste calități în interiorul tău,
nu mai ai acest complex.
Și te poți accepta și iubi pe tine însăți.
Învățăturile lui Buddha spun că toată lumea are capacitatea
de a iubi și de a înțelege,
că toți avem Natura de Buddha în noi înșine.
Natura de Buddha este ceva foarte frumos.
Și o porți în interiorul tău.
Deci dacă crezi și vezi asta, te vei accepta pe tine însăți ușor.
Și știi că poți ajuta oamenii să sufere mai puțin.
Când celălalt este nefericit, poți foarte bine să faci sau să spui ceva
pentru a-l ajuta să sufere mai puțin.
Ai această capacitate. Și ai mai făcut-o în trecut.
Ai ajutat o persoană, un copil, să sufere mai puțin.
Când vezi pe cineva care e rănit, îl poți ajuta să se simtă mai bine.
Și aceasta este Natura de Buddha din tine.
Și dacă vezi Natura de Buddha din tine,
dacă vezi frumusețea, stabilitatea, prospețimea din tine,
atunci te poți accepta, te poți iubi.
Este foarte important să ne acceptăm, să ne iubim pe noi înșine.
Dacă nu te accepți și nu te iubești, cum te poți accepta ca alții să o facă?
De aceea, este foarte important să ne acceptăm pe noi înșine.
Și Thay a practicat, și Thay a fost capabil să se accepte.
Așa că are multă pace și bucurie pentru că a fost capabil
să se accepte și să se placă.
Este o întrebare bună. Ne-a ajutat pe mulți dintre noi.
Mulțumesc pentru întrebare.
(Clopoțel)